# Armada

### Izvor: Wikipedija

Armada, riječka navijačka skupina nastala 1987. okupljanjem tridesetak mladih navijača na terasi jedne robne kuće.

Prvi transparent kojega je ova grupa istaknula bio je na polufinalu nogometnog kupa tadašnje države, a ta riječka mlada subkulturna skupina predvodila je nekoliko tisuća navijača Rijeke i na finalu kupa u Beogradu. U prvo vrijeme grupa se zasniva na tadašnjim zapadnjačkim tredovima, svojevrsnim spojem talijanskog i engleskoga stila. Zbog svoje obilate uporabe pirotehnike, praćenja NK Rijeka na svim gostovanjima širom bivše države i čestim nasiliničkim ispadima, brzo je postala poznata u javnosti. Početkom Domovinskog rata, dečki iz Armade među prvima odlaze na sva ratišta Hrvatske, od kamo se dio njih nikada nije vratio. U međuvremenu mlađe generacije adolescenata preuzima glavnu riječ na zapadnoj tribini Kantride i pokušava uz tradiciju Armade, uvesti neke nove oblike navijanja.

To se prvenstveno očitovalo u organizaciji djelovanja svih djelatnosti kroz klub navijača od 1995. Organiziraju gostovanja, vlastiti marketing, koreografiju, izradu rekvizita, pirotehnička sredstva. Armada postaje avangardom navijačke scene u Hrvata, uvođenjem nekih novih trendova i stila podrške Rijeke.

Unatoč lošim izdanjima NK Rijeke u devedesetima prošloga stoljeća, Armada nesmanjenim žarom podržava svoj klub, kako u domaćim utakmicama, tako i na gostujućim. Nakon izgubljene borbe za finale kupa 1994., tragedije u prvenstvu 1999., konačno 2005. nakon osamnaest godina svojeg postojanja Armada, za punoljetnost dobiva razlog pravog slavlja - svoj prvi trofej, hrvatski kup osvojen nakon teške borbe protiv Hajduka.

## [uredi] Vanjske poveznice

- Službene stranice Armade

Dobavljeno iz "http://hr.wikipedia.org../../../a/r/m/Armada.html"

Kategorije: Hrvatske navijačke skupine | Nogomet u Hrvatskoj | Rijeka

##### Views

- Članak
- Razgovor
- Trenutna inačica

##### Traži

##### Drugi jezici

- English
- Polski